นิโคล เชอร์ซิงเงอร์

นิโคล เพรสโกเวีย เอลีโกลานี บาเลียนเต เชอร์ซิงเงอร์ (อังกฤษ: Nicole Prescovia Elikolani Valiente Scherzinger /niˈkoʊl ˈʃɜːzɪŋər/; เกิด 29 มิถุนายน พ.ศ. 2521) เป็นนักร้อง โปรดิวเซอร์เพลง นางแบบ นักแสดง นักเต้น และบุคลิกภาพทางโทรทัศน์ชาวอเมริกัน ซึ่งเป็นที่รู้จักกันดีในฐานะหัวหน้าวง เดอะ พุสซีแคตดอลส์ เดิมนิโคลเคยเป็นนักร้องร่วมให้กับวงดนตรี เดย์ ออฟ เดอะ นิว และเป็นสมาชิกของวงอีเดน ครัช จากรายการเรียลลิตี้ทีวี ก่อนจะก้าวเข้ามารับตำแหน่งนักร้องนำของวง เดอะ พุสซีแคตดอลส์ จนประสบความสำเร็จไปทั่วโลก

กับการทำงานร่วมกับวง เดอะ พุสซีแคตดอลส์ เธอมีผลงานอัลบั้มรวม 2 ชุด ได้แก่ PCD และ Doll Domination หลังจากนั้นในปี 2553 นิโคลได้เริ่มเส้นทางศิลปินเดี่ยวและมีผลงานเด่นอย่างอัลบั้ม Killer Love โดยมีซิงเกิล "Don't Hold Your Breath" ที่สามารถขึ้นสู่อันดับ 1 บน UK Singles Chart ได้สำเร็จ นอกจากความสามารถด้านงานเพลง เธอยังเป็นผู้ชนะจากรายการ Dancing with the Stars ซีซันที่ 10 และสร้างชื่อเสียงในฐานะกรรมการตัดสินรายการ The X Factor ทั้งในเวอร์ชันสหรัฐอเมริกาและสหราชอาณาจักร ซึ่งได้รับความนิยมอย่างสูง

ในช่วงปี 2562 เป็นต้นมา นิโคลได้กลับมารวมตัวกับสมาชิกวง เดอะ พุสซีแคตดอลส์ อีกครั้งพร้อมปล่อยซิงเกิล "React" และเธอยังมีบทบาทสำคัญในฐานะกรรมการหลักของรายการ The Masked Singer เวอร์ชันสหรัฐอเมริกาตั้งแต่ซีซันแรกจนถึงปัจจุบัน ล่าสุดในปี 2567 เธอได้รับเสียงชื่นชมอย่างมหาศาลจากการรับบท "นอร์มา เดสมอนด์" ในละครเวทีเรื่อง Sunset Boulevard ณ เวสต์เอนด์ ลอนดอน ซึ่งทำให้เธอได้รับรางวัล Olivier Award สาขานักแสดงนำหญิงยอดเยี่ยมในละครเพลง และได้แสดงต่อเนื่องไปจนถึงบรอดเวย์ในปี 2568

ช่วงชีวิต
นิโคล เชอร์ซิงเงอร์ มีชื่อเกิดว่า นิโคล เพรสโกเวีย เอลีโกลานี บาเลียนเต () เกิดที่โฮโนลูลู รัฐฮาวาย สหรัฐอเมริกา ในครอบครัวคาทอลิก บิดาชื่อ อัลฟอนโซ บาเลียนเต ชาวฟิลิปปินส์ กับมารดาชื่อ โรสแมรี เอลีโกลานี ลูกครึ่งฮาวาย-รัสเซีย มาจากตาของเธอที่เป็นชาวฮาวาย และยายที่มีเชื้อสายรัสเซีย จากการให้สัมภาษณ์ "ฉันเป็นฟิลิปปินส์-รัสเซีย-ฮาวาย แต่ประชาชนคิดว่าฉันมาจากปากีสถาน" เชอร์ซิงเงอร์กล่าว 

เชอร์ซิงเงอร์กำเนิดขึ้นขณะที่มารดาของเธออายุได้ 18 ปี พ่อแม่ของเธอเลิกรากันตั้งแต่เธอยังเด็ก จนเมื่อเธอมีอายุ 6 ปี ครอบครัวของมารดาจึงย้ายไปอยู่ที่ลุยส์วิลล์ รัฐเคนทักกี พร้อมกับน้องสาวชื่อคีลา และแกรี เชอร์ซิงเงอร์ พ่อเลี้ยงชาวอเมริกันเชื้อสายเยอรมันGemeinde Scherzingen - Informationen über Scherzingen - Orte-in-Deutschland.de และในเวลาต่อมาเธอจึงเปลี่ยนมาใช้นามสกุลของบิดาบุญธรรม

ผลงานเพลง
ปี พ.ศ. 2544 - พ.ศ. 2545: เริ่มต้นการทำงาน
ในปี 2544 นิโคล เชอร์ซิงเงอร์ ได้แข่งขันรายการทีวีของประเทศอเมริกาที่มีชื่อว่า ป๊อปสตาร์ และเธอได้เป็นหนึ่งในผู้ผ่านเข้ารอบ และมีสมาชิกทีมวงเกิร์ลกรุ๊ป อีเดน ครัช มาร่วมทำงานอีก 4 คน คือ Ivette Sosa Maile Misajon Ana Maria Lombo และ Rosanna Tavarez ในที่สุด เธอได้มาเป็นนักร้องนำ โดยมีเพลง Get Over Yourself (Goodbye) ซึ่งสามารถทำยอดขายได้เป็นอันดับหนึ่ง และเป็นเพลงฮิตอันดับที่ 8 ของชาร์ต Billboard Hot 100 ในขณะนั้น อีเดน ครัช ได้ร่วมทัวร์คอนเสิร์ตกับ 'N Sync และเจสซิกา ซิมป์สัน ในขณะนั้นเอง นิโคล เชอร์ซิงเงอร์ ได้รับการทาบทามให้มาเป็นนักร้องคนที่ 4 ของวง แบล็ก อายส์ พี แต่เธอต้องปฏิเสธ เนื่องจากเธอยังอยู่ในสัญญาและยังเป็นสมาชิกของ อีเดน ครัช (และ เฟอร์กี้ได้เข้ามาแทน) อย่างไรก็ตาม บริษัท ลอนดอน ไซร์ เรคคอร์ด ได้ยุติลง และถือว่าเป็นการยุบวง อีเดน ครัช ด้วย

ปี พ.ศ. 2546 - พ.ศ. 2553: เดอะ พุสซีแคตดอลส์

ช่วงเดือนพฤษภาคม 2546 นิโคล เชอร์ซิงเงอร์ ได้ร่วมทีมกับ เดอะ พุสซีแคตดอลส์

สตูดิโออัลบั้ม


 Her Name Is Nicole (2007) [ไม่ได้วางแผง]
 Killer Love (2011)
 Big Fat Lie (2014)

 อ้างอิง 

 แหล่งข้อมูลอื่น 







หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:บุคคลจากโฮโนลูลู
หมวดหมู่:ชาวอเมริกันเชื้อสายฟิลิปปินส์
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยูเครน
หมวดหมู่:ชาวอเมริกันเชื้อสายโปแลนด์
หมวดหมู่:ชาวอเมริกันเชื้อสายฮาวาย